Kedves Testvérek!

Ebben az évben is lehetőség van **adónk 2%-át** (illetve 3%-át, bővebben a lap alján [[1]](#endnote-1)) a Mária Rádio Mirjam o.z. egyesületnek ajándékozni. Ezzel a lehetőséggel minden személy élhet, aki a 2022-ben szerzett bevételeiből adót fizet. Buzdítunk minden jó szándékú embert, hogy éljenek a törvény adta lehetőséggel. Mivel a támogatásnak ez a formája **nem jelent többletkiadást**, kérem, szólítsuk meg dolgozó családtagjainkat, ismerőseinket, hogy ily módon támogassák a Szent Szűz rádióját. Egy személy adójának 2%-a nem tűnik soknak, de ha minden családból, ahová eljut magazinunk, legalább egy ember nekünk ajánlaná, biztosítva lenne szinte a teljes éves működésünk.

Mivel a jogi személyek adóbevallását könyvelők végzik (tudják, hogyan kell felajánlani a 2%-ot), ezért az alábbi útmutatást kizárólag természetes személyeknek, tehát munkaviszonyban lévőknek és magánvállalkozók saját magukat foglalkoztató személyeknek készítettük.

Aki saját maga készíti el az adóbevallását a 2022-es évre (az adóbevallás leadásának határideje 2023.03.31) és az adója két százalékát a Mária Rádiónak kívánja ajándékozni az adóbevallásra szolgáló nyomtatványon (szlovákul: tlačivo FO typ A a tlačivo FO typ B) az A típusban a VIII. részben (oddiel VIII.) a B típusban pedig a XII. részben (oddiel XII.) a rendelkező nyilatkozatban (Vyhlásenie o poukázaní podielu zaplatenej dane), az összeg mellett, **legyenek kedvesek feltünteti a szervezetünk adatait következő képen**:

IČO/SID: **42 206 821**

Obchodné meno/názov: **MÁRIA RÁDIO MIRJAM, OBČIANSKE ZDRUŽENIE**

Azoknak, **akiknek az adóbevallását a munkáltatójuk végzi**, **2023. április 30-ig** módjában áll, hogy az illetékes adóhatóságnak (ez a lakóhelye szerint meghatározott adóhivatal) benyújtsa a borítékban található **nyilatkozatot.** Abban a részben, amelyben az évet kell feltüntetni, írja be2022-őt. Az adózóról szóló részben (Oddiel I. Údaje o daňovníkovi) az Ön személyes adatait kell beírni. A 12. sorban fel kell tüntetni azt a számadatot, amelyet megtalál a borítékban lévő igazoláson, **de ennek a nyomtatványnak a kitöltésére meg kell kérnie a munkáltatóját.** A 12. sorba azt az adatot kell beírni, amely az igazolás 24. sorában található. 13. sorba ki kell számítani 2 illetve 3%-ot. A 14. sorba a 26. sorban található dátumot kell feltüntetni, ha esetleg ebben a sorban nincs feltüntetve a dátum, írják be a 2023. 03. 31. dátumot. Azt a részt, amelyben a 2 illetve 3% adót megkapó szervezet adatai vannak feltüntetve (Oddiel II. Údaje a prijímateľovi) már kitöltöttük Ön helyett. A végére tüntessék fel az aktuális dátumot és a nyomtatványt írják alá. Az így kitöltött nyomtatványt a munkáltató igazolásával együtt 2023. április 30-ig kell leadni a lakhelyéhez illetékes adóhivatalba.

További információkért az adója 2%-nak a felajánlásáról, látogassa meg honlapunkat: [www.mariaradio.sk](http://www.mariaradio.sk). Ha esetleg több példányra lenne szüksége a mellékelt nyomtatványokból, azokat az előbb említett honlapról szintén letöltheti, esetleg a +421 948 169 538-as telefonszámon rendelhet.

***Istent nem lehet nagylelkűségben felülmúlni, Ő bőségesen megfizet minden egyes jócselekedetért,***

***amely örök értékeket támogat.***

Hálás köszönettel és szeretettel:

A felvidéki Mária Rádió vezetősége

1. A befizetett adó 3%-át az a fizikai személy ajándékozhatja a kiválasztott szervezet javára, aki az elmúlt évben önkéntes tevékenységet végzett a 406/2011-es törvény szerint (legalább 40 óra terjedelemben), és ezt igazolni is tudja. Ez az írásos igazolás a rendelkező nyilatkozat (Vyhlásenie o  poukázaní podielu zaplatenej dane) melléklete kell, hogy legyen. [↑](#endnote-ref-1)